SpaceX Crew-4
SpaceX Crew-4 bija ASV uzņēmuma SpaceX kosmosa kuģa Crew Dragon lidojums. Tas orbītā tika palaists 2022. gada 27. aprīlī NASA uzdevumā Commercial Crew Development programmā. Tajā pašā dienā kosmosa kuģis saslēdzās ar Starptautisko kosmosa staciju. Nolaižamais aparāts uz Zemes atgriezās 14. oktobrī. Crew-4 tika izmantots jauns kosmosa kuģa nolaižamais aparāts Freedom. Nesējraķetei tika izmantota pirmā pakāpe (sērijas numurs B1067), kas kopš 2021. gada lidojusi trīs reizes.